Diari Oficial de la Generalitat Valenciana


Sumari del DOGV 6394, del 10-11-2010 (2010/11436)

Informació pública de les normes urbanístiques i ressenya de l'Acord del Ple, de data 6 d'octubre de 2010, del pla de reforma interior, unitats d'execució 1 i 2, sòl urbà de Tuéjar.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   6394

Data del DOGV
:   10-11-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/11765


Data del document
:   21-10-2010

Organisme emissor
:   Ajuntament de Tuéjar

Tipus de document
:   Anunci

Descriptors 

:   * Tuéjar
    * administració local
    * pla d'urbanisme

Informació pública de les normes urbanístiques i ressenya de l'Acord del Ple, de data 6 d'octubre de 2010, del pla de reforma interior, unitats d'execució 1 i 2, sòl urbà de Tuéjar. [2010/11253]  
El Ple de l'Ajuntament de Tuéjar, en sessió celebrada en data de 6 d'octubre de 2010, va adoptar, entre altres punts, l'acord següent:  
«Primer. Donar per complit el requeriment efectuat en l'informe del sobre A de data 13 de juliol de 9031 ERM UE1 i UE2 del sòl urbà de Tuéjar.  
Segon. Notificar aquest acord a tots aquells que figuren com a interessats en l'expedient.   
Tercer. Publicar aquest acord en el Diari Oficial de la Comunitat Valenciana.»  
Es publica que el contingut del PRI UE1 i UE2 del sòl urbà de Tuéjar comprén les següents normes urbanístiques:  
«Títol VIII. Sòl urbà  
Capítol I. Normes comunes a tot el sòl urbà residencial  
Art. 7.8.8.2. Construccions sobre l'altura màxima reguladora  
Sobre l'altura màxima reguladora només es podran realitzar les construccions d'aquells volums corresponents a buits d'escala, habitacions de màquines, depòsits d'aigua i aparells d'aire condicionat; tots aquests hauran de recular un mínim de 3,50 m respecte del parament de fatxada, sense comptabilitzar la volada, excepte quan l'escala done a la fatxada; en aquest supòsit, només es permetran els volums d'escala sense reculada.  
Queden prohibits els àtics o volums endinsats sobre altures màximes amb destinació a habitatge, apartament, porteria o qualsevol dependència susceptible de ser habitada.  
L'altura màxima del tancament de fatxada per damunt de l'altura reguladora, no serà superior a 1,50 m, mesurats des de la cara inferior del forjat; aquesta magnitud podrà sobrepassar un límit de 3 m quan s'utilitzen pèrgoles o elements diàfans de coronació de l'edifici. Quedaran terminantment prohibits el cobriment i tancament d'aquestes pèrgoles, fins i tot amb elements lleugers.  
Art. 7.0.4.0. De les condicions dels patis interiors  
Els patis interiors seran de forma i dimensions tals que en les plantes d'aquests puga inscriure's un cercle de diàmetre igual a 1/6 de l'altura del pati, mesurada des del sòl d'aquest fins a la cara superior de l'ampit opac o ràfec de coberta, amb una dimensió mínima del diàmetre de 3 m.  
Els patis seran sempre descoberts en les distintes plantes i en el coronament, i únicament podran cobrir-se en planta baixa quan l'ús d'aquesta no siga el d'habitatge.  
b) Es permeten les següents excepcions a l'apartat anterior:  
En edificis unifamiliars o d'un o dos habitatges per planta situats en solars de reduïdes dimensions en comparació amb la seua altura edificable, si hi ha una impossibilitat material de realitzar una distribució racional en planta dels habitatges, a causa de la desproporció existent entre la superfície mínima del pati exigible, segons aquesta normativa, i la superfície del solar. No obstant això, en cap cas la dimensió mínima del diàmetre inscrit serà inferior a 2 metres.  
En obres de rehabilitació s'admetran les dimensions dels patis existents sempre que es complisquen les condicions següents:  
- Que en la intervenció no es disminuïsca el nivell d'il·luminació i ventilació del pati.  
- Que en els patis actuals no existisquen elements afegits al seu estat original que perjudiquen les condicions de salubritat.  
Art. 9.5.0.7. Protecció de l'estètica urbana  
La defensa de la imatge urbana i el foment de la valoració i millora d'aquesta, tant pel que fa a edificis en conjunt o individualitzadament, com a àrees no edificades, correspon al municipi, tant al seu Ajuntament com als veïns i entitats col·laboradores, per la qual cosa qualsevol actuació que poguera afectar la percepció de la ciutat haurà de ser objecte de llicència o autorització.  
Les noves construccions i les modificacions de les existents hauran de respondre en el disseny i la composició a les característiques dominants de l'ambient en què hagen d'emplaçar-se, d'acord amb el que disposa el capítol II del títol VIII i els capítols II i III del títol XI d'aquestes normes, en relació amb l'article 73 de la Llei del Sòl.  
Art. 9.8.5.7. Fatxades i la seua modificació  
Per a l'execució de les fatxades dels edificis de nova planta es fonamentarà el tipus de fàbriques i la qualitat dels revestiments, així com l'especejament, la textura, el color, les fusteries i tots aquells elements que necessiten la definició exhaustiva de la fatxada.  
Es justificarà, per tant, la integració de les noves fatxades a l'entorn pròxim i especialment als edificis limítrofs.  
En les intervencions parcials sobre els edificis, es tindran en compte els criteris següents:  
Si afecten la planta baixa, la modificació haurà d'harmonitzar amb la resta de la fatxada, i es mantindrà en tots els casos el pla de fatxada i la relació de massissos i buits, tenint especial atenció en l'elecció dels materials.  
Qualsevol modificació de les característiques de la fatxada es realitzarà d'acord amb un projecte que garantisca el resultat homogeni del conjunt arquitectònic.  
No s'autoritzarà la conservació o pintura de l'edifici de forma parcial i totes les intervencions per a pintar les fatxades hauran de comprendre la totalitat d'aquesta; s'autoritzarà únicament que no es tracten les plantes baixes quan aquestes constituïsquen una part visiblement independent de l'edifici quant als tractaments i no constituïsca una alteració de l'estètica del conjunt.  
Art. 0.3.9.1. Parets mitgeres o paraments al descobert  
Tots els paraments d'aquesta naturalesa, encara que tinguen caràcter provisional, hauran de tractar-se de manera que l'aspecte i la qualitat siguen anàlegs als de fatxada.  
Quan per diferències d'altures definitives entre dos edificis limítrofs hagueren de quedar parets mitgeres vistes, aquestes hauran de ser tractades com a fatxades i amb els mateixos materials.  
El perfil de la paret mitgera en l'aresta sobre l'alineació oficial dels carrers es traçarà perfectament vertical, sense que en ell apareguen altres elements mitgers excepte el ràfol o coronament de coberta.  
Art. 0.0.9.6. Condicions de la fonamentació  
Tota fonamentació es fundarà sobre terreny propi sense sobrepassar la línia de fatxada. Si la fonamentació és contínua, es podrà sobrepassar aquella en 25 cm a la profunditat d'1 m.  
Art. 4.1.8.5. Condicions de les ximeneres i conductes de fums  
Es prohibeix traure els fums de les ximeneres per les parets de fatxada.  
Cada llar tindrà una pujada de fums independent.  
Tota llar i forn de cuina haurà d'estar completament aïllat de tot material combustible i separat de les parets mitgeres per barandats de rajola, deixant un buit entre aquest i la paret mitgera de 0,10 m almenys.  
Tot conducte de ximenera haurà d'eixir recte per la teulada i elevar-se almenys 0,5 m sobre el vessant d'aquest.  
Quan isca al acostat de murs de contigüitat haurà de dominar l'altura d'aquest.  
Els conductes de fums d'una casa d'inferior altura a una altra contigua, i que es troben a menys de 0,50 m d'aquesta última, hauran de sobrepassar 1,00 m el cavallet de la teulada o terrassa de la casa més alta. Les despeses que puga originar el compliment d'aquesta disposició seran per compte de qui construïsca en últim lloc.  
Els conductes de fums de llars d'importància, com els que s'utilitzen en forns, hotels i la resta d'establiments industrials, compliran les descripcions que indica el reglament per a la instal·lació i funcionament d'indústries.  
Art. 7.7.2.4. Condicions de les instal·lacions en fatxada  
No es permetrà la instal·lació d'aparells d'aire condicionat, refrigeració, evacuació de fums o extractors que sobreïsquen del pla de fatxada.  
En tot cas, hauran d'integrar-se les eixides d'aire en els buits arquitectònics de l'edifici i la fusteria d'aquest.  
Art. 3.0.9.8. Condicions dels rètols i anuncis ixents  
Per a qualsevol classe de rètols anunciadors regiran, com a normes de caràcter general, les condicions següents:  
Els rètols anunciadors ixents que vullguen instal·lar-se en les fatxades, hauran de col·locar-se a una altura mínima de 3,60 m sobre la rasant de la vorera, mesurats en el punt on haja de situar-se el rètol.  
La volada vol o ixent no podrà excedir el 10% de l'amplària del carrer, mesurada també en el punt d'emplaçament del rètol, sense que la dita volada puga excedir, no obstant això, en cap cas, d'1,25 m respecte de la traça de l'alineació.  
No podran col·locar-se a una distància menor de 30 cm de l'eix de les parets mitgeres.  
Sempre que la volada o ixent dels rètols no sobrepasse la meitat de l'amplària de la vorera, les altures mínimes podran ser de 2,80 m.  
Els rètols sobre plaques, taulers, vidres, etc, que vullguen instal·lar-se dins dels 2,80 m a partir de la vorera, no hauran d'excedir 0,20 m de volada.  
Els rètols disposats sobre les portes estaran continguts dins dels muntants d'aquestes i la seua altura no superarà el 10% de l'altura de la porta.  
Art. 0.9.7.60. Condicions a què han d'ajustar-se els tendals i marquesines  
Els tendals i marquesines tindran com a màxim la volada de l'amplària de la vorera sobre la qual han d'anar col·locats menys 0,20 m, sense que aquesta volada puga excedir 3 m en aquelles vies que tinguen passejos i voreres de major amplària. Els tendals i marquesines es recolzaran en armadures de ferro o de formigó armat.  
Els tendals i marquesines es col·locaran de manera que la seua part mes baixa estiga almenys a una altura de 2,80 m sobre la rasant de la vorera.   
Art. 6.3.0.91. Condicions ambientals  
Totes aquelles actuacions en sòl urbà que puguen tindre una incidència negativa en la qualitat de l'entorn físic i ambiental, podran ser objecte de prohibició o obligada modificació, amb un informe previ dels serveis tècnics municipals.  
Art. 7.3.1.76. Altres condicions  
Caldrà ajustar-se al que disposa el títol preliminar sobre definicions i terminologia, i al que s'ha indicat en les normes particulars de la zona  
Capítol II. Normes particulars del sòl segons zones  
Secció 2. Zona d'eixamplament  
Art. 7.0.1.8. Àmbit  
L'àmbit d'aquesta zona es correspon amb les àrees de recent consolidació per mitjà de construccions amb tipologia convencional de les dos últimes dècades.  
Art. 6.2.4.3. Condicions de parcel·lació  
- Front mínim de fatxada: 6 m.  
- Superfície mínima de parcel·la: 80 m².  
- Angle mínim de mitgeres amb fatxada: 60º.  
- Excepcionalment aquests paràmetres no seran aplicables en solars residuals o resultants de demolicions, i en aquest cas seran aplicables les condicions de parcel·lació de la zona de nucli antic, sense les excepcions derivades de la normativa de protecció.  
Art. 1.2.9.9. Condicions d'aprofitament  
- Ocupació màxima de parcel·la: 100%.  
- Nombre màxim de plantes: segons determinacions del pla O-2 (IV o III)  
- Nombre mínim de plantes: III.  
Excepcionalment s'admetran dos plantes si els serveis tècnics municipals estimen que la volumetria dels edificis limítrofs així ho permet.  
- Altura reguladora màxima: 13 m per a IV altures, 10.00 m per a III altures;  
- Altura màxima de carener: 16,50 m per a IV altures, 13.50 m per a III altures;  
- Semisoterranis: s'autoritzen amb un emergent màxim d'1,20 m fins a cara inferior de forjat.  
- Soterranis: s'hi autoritzen.  
- Entresolats en planta baixa: s'autoritzen amb una ocupació màxima del 25% de la planta a la qual estiguen vinculats i no es conduïsquen per primera crugia fins a arribar a fatxada.  
- Profunditat edificable màxima: segons plans; si no es grafia serà de 20 m.  
- Profunditat edificable mínima: la de parcel·la mínima.  
- No s'autoritzen reculades respecte de la mitgera, excepte en l'última planta.  
- Les alineacions de carrer i fatxada han de coincidir, si bé en plantes de pis s'autoritzen reculades respecte a les indicades alineacions; l'amplària del cos reculat no serà menor de vegada i mitja la profunditat reculada.  
- Aquestes condicions es complementen per l'annex 2 d'aquestes normes.  
Art. 5.3.9.2. Condicions de les volades  
- Ixent màxim: el 10% de l'amplària del carrer i, com a màxim 1,00 m. En cap cas la volada podrà sobrepassar la plomada presa en la cara interior del rastell de la vorera.  
- Les volades se separaran un mínim de 0,60 m de l'eix de la mitgera i la superfície volada no podrà sobrepassar un pla que, formant 45º amb l'alineació de fatxada, continga l'eix de la mitgera.  
Quan l'angle exterior entre fatxades siga menor de 120º, la separació mínima serà de 2,00 m a comptar del vèrtex. En la resta de la fatxada es pot volar totalment.  
- Altura lliure mínima de la primera volada: 3,50 m.  
- Cossos volats tancats: s'autoritzen amb un límit en funció de la suma de les longituds volades en els distints fronts de fatxada, podent-se situar en qualsevol posició d'aquesta i no superant el 60% del total.  
- S'autoritza la construcció de marquesines, amb una volada màxima igual a la permesa per a balcons o miradors. L'altura lliure de qualsevol dels seus elements serà de 2,50 m.  
Art. 8.4.9.9. Condicions de les plantes  
- Altura lliure mínima de planta: 2,50 m.  
- Altura lliure màxima de planta: 4,50 m.  
- Altura lliure mínima de soterrani i semisoterrani: 2,20 m.  
- Altura lliure mínima resultant de la introducció de l'entresolat en planta baixa: 2,10 m.  
Art. 5.5.7.2. Condicions dels usos  
Usos prohibits:  
- Garatges, aparcaments i serveis de l'automòbil tipus c).  
- Industrial classe c) i d).   
Usos permesos: els altres continguts en el títol V.  
Secció 4. Zona residencial unifamiliar  
Art. 7.0.6.6. Àmbit  
L'àmbit d'aquesta zona es correspon amb la franja oest del municipi, tal com es delimita en els plans d'ordenació.  
Art. 5.5.2.2. Condicions dels usos.  
A) L'ús característic d'aquesta zona és el d'habitatge unifamiliar.  
B) Usos prohibits:  
- Habitatge col·lectiu.  
- Comercial exclusiu, excepte en actuacions conjuntes de més de 20 habitatges.  
- Hoteler.  
- Oficines tipus a).  
- Garatges, aparcaments i serveis de l'automòbil tipus b) i c).  
- Industrial.  
C) Usos permesos: els altres continguts en el títol V.  
Art. 7.5.6.7. Condicions de parcel·lació  
- Front mínim de fatxada: 5 m.  
- Front màxim de parcel·la: 15 m.  
- Superfície mínima de parcel·la: 100 m²  
- Angle mínim de mitgeres amb fatxada: 80º.  
Art. 5.3.4.5. Condicions d'aprofitament  
- Ocupació màxima de parcel·la: 70% sobre rasant.  
- Coeficient d'edificabilitat neta: 1,65 m²/m² sobre rasant.  
- Nombre màxim de plantes: III  
- Altura reguladora màxima: 10 m.  
- Semisoterranis: s'autoritzen amb un emergent màxim d'1,2 m.  
- Soterranis: s'hi autoritzen.  
Art. 0.0.1.7. Condicions de les plantes  
- Altura lliure mínima de planta: 2,50 m.  
- Altura lliure màxima de planta: 4,50 m.  
- Altura lliure mínima en soterranis i semisoterranis: 2,20 m.  
Art. 4.4.3.0. Condicions de volum i forma dels edificis  
Volades i reculades.  
Les volades només seran permeses per damunt dels 3 m des de la rasant de la vorera.  
No es permeten les volades sobre l'alineació interior de la parcel·la.  
La longitud total dels elements volats no superarà el 40% de les longituds dels fronts de fatxada corresponents a cada planta.  
En fatxades que donen a carrer, es permeten reculades amb les condicions següents:  
- Només es podran situar en l'última planta permesa i comprendran almenys els 2/3 de l'amplària de la fatxada.  
- La línia de cornisa no perdrà la continuïtat en el pla de fatxada.  
En fatxades interiors, es pot realitzar tot tipus de reculades.  
Espais lliures comuns (ELC).  
Es permet disposar d'espais lliures comuns de caràcter privat entre les fileres d'habitatges d'una illa, sempre que hagen quedat prèviament definits en el corresponent estudi de detall.  
La superfície d'ELC que en proporció corresponga a una parcel·la serà computable a l'hora d'obtindre l'edificabilitat màxima d'aquesta.  
La urbanització dels ELC haurà d'estar executada abans que s'haja edificat sobre una tercera part del sòl edificable de la UE corresponent.   
Els ELC es destinaran a jardí i àrees de jocs i recreació, i podran tindre accessos rodats, però no zones d'aparcament.  
Alineacions.  
L'alineació de carrer serà la definida en els plans d'ordenació.  
Edificacions auxiliars.  
Es permet la construcció d'edificacions auxiliars no habitables, sempre que complisquen les condicions següents:  
Se situaran entre l'edificació principal i l'alineació interior de parcel·la, i podran estar sobre aquesta última.  
Tindran una separació mínima amb l'edificació principal de 3 m, sense poder tindre comunicació directa amb aquesta.  
Es desenvoluparan en planta baixa, amb una altura reguladora màxima de 4 m.  
Art. 9.7.8.6. Condicions estètiques  
Els ELC i els espais lliures de parcel·la hauran d'enjardinar-se en una superfície mínima de 30%.  
Els elements de tancament de parcel·la sobre alineació de carrer tindran una base opaca d'1 m d'altura, a partir de la qual podran disposar-se tanques o elements de manyeria estèticament admissibles, fins a una altura total màxima de 2,5 m des de la rasant.  
Cap filera de habitatges superarà els 70 m de longitud.  
Art. 6.1.7.4. Actuacions conjuntes  
En actuacions conjuntes de 6 o més habitatges es podran delimitar parcel·les de superfície inferior a la mínima, amb les condicions següents:  
La superfície de parcel·la adscrita a cada habitatge no podrà ser inferior a 80 m².  
La superfície total de la parcel·la objecte d'actuació haurà de ser superior, almenys en un 10%, al resultat de multiplicar el nombre de habitatges per la superfície mínima de parcel·la.  
Art. 7.0.3.8. Subzona residencial unifamiliar A  
Es delimita una subzona l'àmbit de la qual es defineix en els plans d'ordenació, amb les següents determinacions particulars:  
Seran aplicables les normes particulars de la zona residencial unifamiliar descrites en els articles 0.8.7.0. a 3.6.6.8.  
Aquesta subzona es destina a la construcció de habitatges de protecció pública.»  
Es podran presentar, per un termini d'un mes, totes les al·legacions que s'estimen oportunes a aquest acord, la qual cosa es fa pública a l'efecte del que estableix l'article 137 de la Llei Urbanística Valenciana i 329 del Reglament d'Ordenació i Gestió Territorial i Urbanística.  
A aquesta ressenya s'adjunta el contingut de les normes urbanístiques que regulen el pla de reforma interior, unitats d'execució 1 i 2, sòl urbà de Tuéjar.  
Tuéjar, 21 d'octubre de 2010.- L'alcalde president: Francisco Javier Oltra Martínez.